ప్రస్తుతం అంతర్జాతీయ స్థాయిలో జేజేలు అందుకుంటోంది మన అందాల తార ప్రియాంక చోప్రా... మంగళవారం ప్రియాంక చోప్రా పుట్టిన రోజు. 'మేరీ కోమ్' సినిమాలో ప్రియాంక చోప్రా ఎంతలా కష్టపడిందో, అదే స్థాయిలో చిత్రసీమలో నిలదొక్కుకోవడానికి ఆమె శ్రమించిందనే చెప్పాలి. నిజానికి ప్రియాంక తొలి చిత్రం 'అపురూపం' అనే తెలుగు సినిమా. ఇది ఇప్పటికీ వెలుగు చూడలేదు. తరువాత 'తమిళన్' అనే తమిళ చిత్రంతో తొలిసారి వెండితెరపై తళుక్కుమంది ప్రియాంక. అప్పట్లో ఎవరూ ప్రియాంక ఈ స్థాయికి చేరుకుంటుందని ఊహించలేదు. అవమానాలు ఎదురైనా పట్టుదలతో ముందడుగు వేసిన ప్రియాంకను ఇప్పుడు అనూహ్యమైన విజయాలు వరించాయి... 'ఫ్యాషన్'తో ఉత్తమనటిగా నేషనల్ అవార్డ్ అందుకుంది... 'బేవాచ్' హాలీవుడ్ మూవీతో అక్కడ సెగలు పుట్టించింది.ప్రియాంక తొలి తెలుగు చిత్రం వెలుగు చూడకపోయినా, మన తెలుగు హీరో రామ్ చరణ్ సరసన 'జంజీర్' రీమేక్లో నటించి అలరించింది. ఈ సినిమాను తెలుగులో 'తూఫాన్' పేరుతో విడుదల చేశారు. ఈ సినిమాకంటే ముందే తెలుగునాట ప్రియాంకకు అసంఖ్యాకమైన అభిమానగణాలున్నాయి. వారందరినీ మురిపిస్తూ అంతర్జాతీయ యవనికపై వెలుగులు విరజిమ్ముతోంది ప్రియాంక. ఆమె మరిన్ని వసంతాలు చూస్తూ ఆనందంగా సాగిపోవాలని ఆశిద్దాం.
prastutam antarjaatiiya sthaayilo jejelu andukuntondi mana andaala taara priyaanka chopra... mangalavaaram priyaanka chopra puttina roju. 'mary kom' cinemalo priyaanka chopra entalaa kashtapadindo, adhe sthaayilo chitraseemalo niladokkukovadaaniki aame shraminchindane cheppali. nijaaniki priyaanka toli chitram 'apuroopam' ane telugu sinima. idhi ippatikee velugu chudaledu. taruvaata 'tamilan' ane tamila chitramtho tolisari venditerapai talukkumandi priyaanka. appatlo evaruu priyaanka ee sthaayiki cherukuntundani oohinchaledu. avamaanaalu edurainaa pattudalatoe mundadugu vesina priyaankanu ippudu anoohyamaina vijayaalu varinchaayi... 'fashan'thoo uttamanatigaa neshanal award andukundi... 'bewach' halivud mooveetho akkada segalu puttinchindi.priyaanka toli telugu chitram velugu chudakapoyina, mana telugu heero ram charan sarasana 'janjir' remakelo natinchi alarinchindi. ee sinimaanu telugulo 'thoofaan' paerutho vidudala chesaru. ee cinemakante munde telugunaata priyaankaku asankhyaakamaina abhimaanaganaalunnaayi. vaarandarinee muripistuu antarjaatiiya yavanikapai velugulu virajimmutondi priyaanka. aame marinni vasantaalu chustuu aanandamgaa saagipovaalani aasiddaam.